**Njoftim për konsultimin publik, lidhur me Projektligjin :**

**“Për**

**Një Shtesë dhe Ndryshime në Ligjin Nr. 10 463, datë 22.9. 2011 “Për Menaxhimin e Integruar të Mbetjeve”, i ndryshuar”**

# Qëllimi i ligjit është forcimi i masës së gjobës për kundravajtjet administrative në legjislacionin në fuqi për mbetjet, në masën 30% të vlerës së gjobave, nisur edhe nga rezultatet e këshillimit kombëtar, ku rezultoi se qytetarët vlerësuan se për të parandaluar veprimet e individëve apo subjekteve të cilët shkatojnë ndotjen e mjedisit dhe hapësirave publike nevojitet që të ashpërsohen masat ndëshkuese.

Nëpërmjet kësaj iniciative synohet të ketë një rritje të ndërgjegjësimit publik dhe si rrjedhojë, të cojë në një ulje të nivelit të ndotjes së mjedisit, menaxhimit të integruar të mbetjeve, përmirësimit të cilësisë së jetës e një mjedisi më të pastër.

Projektligji do të vendosë parashikime për kundërvajtjet e kryera nga individët në kundërshtim me legjislacionin në fuqi në fushën e mbetjeve, konkretisht për hedhjen, groposjen, djegjen, braktisjen, depozitimin dhe asgjesimin e mbetjeve.

# zhvillimi i kapaciteteve dhe aftësive profesionale të nëpunësve të strukturave përgjegjëse për kryerjen e inspektimeve dhe kontrolleve, garantimi i efikasitetit te sanksioneve administrative nëpërmjet ndryshimit të natyrës juridike të sanksioneve.

# Gjithashtu, projektligji parashikon unifikimin e terminologjisë me KPrA përsa i përket termit “revokim” me “shfuqizim” si dhe unifikimin e terminologjisë lidhur me strukturën përgjegjëse inspektuese në fushën e mjedisit.

Palët e interesuara janë të ftuar për të paraqitur komentet dhe rekomandimet e tyre për këtë projektligj, brenda 20 ditëve pune nga data e shpalljes së këtij njoftimi, në adresën e email-it: Elisa.Trezhnjeva@turizmi.gov.al

Më poshtë gjendet linku i publikimit për :

1. “Për një Shtesë dhe Ndryshime në Ligjin Nr. 10 463, datë 22.9. 2011 “Për Menaxhimin e Integruar të Mbetjeve”, i ndryshuar”
2. Relacioni i prejektligjit.

Linku: <http://10.253.31.44/PublicReports/Details/706>